**Nahum Tate** (Nahum **Teate** ata 1677), nado en Dublín en 1652 e finado en Londres o 30 de xullo de 1715, foi un poeta irlandés, escritor de himnos e letrista de cancións, que chegou a ser considerado o poeta oficial de Inglaterra no ano 1692.

Traxectoria
-----------

Nahum Teate naceu nunha familia de clérigos puritanos. Era o fillo de Faithful Teate, un clérigo irlandés que fora reitor de Castleterra, Ballyhaise, ata que a súa casa foi queimada e a súa familia atacada, acusados de pasar información ao Goberno sobre plans para a rebelión irlandesa de 1641. Logo de residir na vivenda do reitor do Trinity College de Dublín, o pai trasladouse a Inglaterra, como titular en East Greenwich, arredor de 1650, e como predicador do evanxeo en Sudbury, de 1654 a 1658, antes de retornar a Dublín cara a 1660. Publicou un poema titulado *Ter Tria*, así como algúns sermóns, dous dos cales llos dedicou a Oliver e Henry Cromwell.

Nahum Teate seguiu a seu pai no Trinity College o ano 1668, e graduouse en 1672. Cara ao ano 1676 mudárase xa a Londres e gañaba a vida escribindo. O ano seguinte adoptou a forma ortográfica *Tate*, que mantería ata a súa morte, en 1715, en Southwark, Londres. Foi enterrado en St. George Southwark o día 1 de agosto de 1715.

Obra
----

Cuberta da versión de Tate d'El Rei Lear
Tate publicou un volume de poemas en Londres en 1677 e habitualmente escribiu para o teatro. Dedicou *Brutus of Alba, or The Enchanted Lovers* (1678), unha traxedia sobre Dido e Eneas, a Charles Sackville, sexto conde de Dorset. Esta obra foi adaptada para o libreto da ópera *Dido and Eneas*, de Henry Purcell. *The Loyal General*, con prólogo de Dryden, foi representada no teatro-xardín de Dorset o ano 1680.

Daquela, Tate comezou a facer unha serie de adaptacións de dramas isabelinos. A súa versión de *Richard II*, de William Shakespeare, alterou os nomes dos personaxes e cambiou o texto de xeito que cada escena estaba, nas súas propias palabras, "chea de respecto pola maxestade e a dignidade das Cortes". Porén, malia estas precaucións, *The Sicilian Usurper* (1681), como se nomeaba a súa versión, foi suprimida na terceira actuación por causa dunha posible interpretación política.

En 1681, Thomas Betterton representou a versión de Tate de *King Lear*, que omitía completamente o personaxe do Parvo e acababa de xeito feliz co casamento entre Cordelia e Edgar. Aínda que Joseph Addison protestou contra esta mutilación de Shakespeare, Samuel Johnson defendeu a xustiza poética da adaptación de Tate. *Coriolanus* converteuse en *The Ingratitude of a Commonwealth*, representada no Teatro Real o ano 1682. A farsa de Tate *Duke and no Duke* imitaba *Trappolin suppos'd a Prince*, de Aston Cockayne. Tate continuou esta serie ata o ano 1707.

Notas
-----

1. ↑  Nahum Tate Arquivado 02 de xuño de 2020 en Wayback Machine. en *Encyclopaedia Britannica*
2. ↑  *Ter Tria, or the Doctrine of the Three Sacred Persons, Father, Son, and Holy Spirit; Principal Graces, Faith, Hope, and Love; Main Duties, Prayer, Hearing, and Meditation*
3. ↑  "Tate, Nahum". *Oxford Dictionary of National Biography* (en inglés). doi:10.1093/ref:odnb/9780198614128.001.0001/odnb-9780198614128-e-26986. Consultado o 2021-03-18.
4. ↑  Nahum Tate en NNDB.
5. ↑  Biografía de Nahum Tate. En *PoemHunter.com*
6. ↑  Texto completo da adaptación de King Lear Arquivado 08 de xuño de 2001 en Wayback Machine. feita por Nahum Tate.

|  |  |
| --- | --- |
| Control de autoridades | 
* Wd: Q956310
* WorldCat
* VIAF: 29545787
* AGORHA: 142305
* BAV: ADV11269561
* BIBSYS: 90954818
* BNE: XX1133763
* BNF: 12017025p
* CANTIC: a1151629x
* CERL: cnp01435656
* CiNii: DA02485079
* Discogs: 838405
* EBID: ID
* Europeana: ID
* FAST: 2311
* GND: 118801422
* IMDb: nm0851180
* IMSLP: ID
* ISNI: 0000 0001 2125 856X
* LAC: 0055G7912
* LCCN: n50008196
* LibriVox: 3305
* LOC-Jukebox: 4482
* MusicBrainz: ID
* NKC: pna2010575949
* NLA: 35540106
* NLG: 168415
* NNDB: 000098154
* NTA: 070682631
* OBP: ID
* ODNB: 26986
* OL: OL18671A
* openMLOL: 155540
* PTBNP: 1280887
* SNAC: w64j1gxv
* SUDOC: 028307372
* TMDb: 1572067
* WikiTree: Tate-3941

 |